Edebiyat

انجمن تفتيش ومعاينه رياستنه شرفبخشا فضيلتلو احمد حمدى افندی حضرتلری » مدخل انشا » عنوانیله یکی برکتاب تأليف و نشر و بر نسخه سنی ده اداره خانه مزه ارسال بیورمش 
اولدقارندن سراپا نظر تدقيقدن كردك . 
مؤلف مشار اليه حضرتلرينك شان فضیلتی، بزم كبي عاجزلرك 

تقدير اتنه احتیاج درجه لرندن عالی اولديغیچون او خصو صده تأدباً اختيار سكوت ايدر وكتاب مذکوره ذيل وخاتمه 
:اوله رق « ادبیات » سرلوحه سیله یازمش اولدقاری مقاله یی تبركاً مجموعه مزه نقل و درجه مسارعت ایلرز 

ادبيات 

تحرير و تقریر ده ظرافت و نزاهته رعایت و موجب عيب اولان نسنه لردن نفسى وقايه ايتمك خصلتنه ) ادب ( وبو اوصاف ایله اتصاف ایدنلره (ادیب) دینور بونکده حاصلی کافه فضائل ومحاسنك ماهياتنى ادراك ايله اقوال وافعالده قانون 
حكمته اتباع ايدن ذات ديمكدر . 
شعر و انشایه ادب و شاعر و منشی به اديب ديمسنك وجهى ایسه اکثر یا اسالیب ترکیب کلامه واقف اولان کسه لرك ظرافت وفضیلت و محاسن و مكارم صفتلری ایله متصف اولد قاری کور یلدیکندندر . 
اجله حكمانك كافه سى محاسن ادبیه ایله تزيين ذات و صفات ایتمش کسنه لر در تاریخ حکمادن افلاطون سن صباوتنده شعر وانشايه حريص اولمغله صنعت شعر ده ماهر اولمش و نيجه ابيات محزنه و اشعار مطربه انشاد ایلش وفلك غدار و اختلاف روزکار زور کاردن تفجع و تشکی یی حاوی ایکی قصیده ی دخی واردر دیو مسطور در. رئيس الحكما 
١٥٨ 
( شيخ ابو على سينا ( نك شعر وانشا ولغته دائر نیجه آثاری 
واردر وهكذا 
ایشته ادبياتك فائده و منفعتى و اديب اولان ذاتلرك فضل 
بودرجه 
و مزیتی نه اولدینی بوجله لردن اکلاشیله بیلور قالديكه بر لسانك ادبياتنك مكمل او لمسی اولسان الله تكلم ايدن ملتك علوم و فنون متنوعه بی ایلرو كتور مسيله لسانك کسب وسعت ایتمسندن ايلرو كلور شیلر دندر هر قنغى لسانك . کسب و سعت ایتمش اولدینی کورلمش ايسه اول لسانك صاحبي بولنان اهالی البته او عصرده علوم و فنون و ادبیاتده ایلرو كيتمش اها ليدر جمله نك معلومی اولان عرب لسانك اتساعی لسان مذکوره ترجمه اولنان علوم و فنوندن اصطلاحات فنيه به دائر پک چوق لغات اجنبيه یی اخذ و قبول ایتمندندر عر بلر قبل الاسلام شعر و خطابت ایله اشتغال ايدرك غايت فصیح و بلیغ اشعار تنظيم ايتمشلر ایسه ده لسان عربينك قواعد و لغتیجه اتساعى بو درجه به وار مديغندن منتظم ادبیاتلری بوغيدى قرآن کریم درجۀ نهایه ده بر فصاحت حكمنه 
و بلاغت ایله نازل اولديغندن لسان عربك اساسي . کد کدن ماعدا مؤخراً دخى لسان اجنبیدن عرب لساننه ترجه اولنان علوم و فنون واسطه سیله لسان مذکور کرکی کبی توسع ایتمسندن طولایی تنظیم ادبیاته صالح اولمغله لسان عربی یی لسان فنى و ادبى اتخاذ ایدن اهالی مسلمه بلاغت قرآن کریمى فهم و ادراك ايچون صرف ونحو ومعانى وبيان 
١٥٩ 
وبديع و امثالى كبي قواعد مکمله ایله برابر لسان مذکورده نیجه نیچه آثار ادبيه لو تأليف وتصنيف ابتديلر وكذا وسعت و ترقیسی مشهود و ادبیاتی مشهور اولان فرانسز لسانی لغات و اصطلاحات علمیه و فنیه دن آیر لمش اولسه غایت طار برلسان اولدینی حالده شمدی کوریلان درجه ده توسع کسب ایتمسی یونان و لاتین لسانلرندن آلنان اصطلاحات فنیه سایه سنده در چونکه برلسانه علوم و فنون تقل اولندقجه اكثرا انلرك اصطلاح مخصوصه سی عینی ایله و یا معنای موضوعيسنك اخذيله نقل اولنمق لازم کلدیکندن اولسان البتده وسعت 
كسب ايدر 
مخصوص 
تو کچه اسانمزده علوم و فنون عريجه دن مأخوذ اولديغندن الديغمز اصطلاحات فنيه يى لسانمزه قريشدير مغه مجبور اولديغمزكي عصر حاضر ده لسان اجنبيه دن برچوق فنون و ادبياته دائر کتابلر لسانمزه ترجمه اولنديغندن او فنلره اصطلاحاتك موقع وضع المرينه کوره یا معنای اصلیسی آلدرق يرينه او معناده عربی و یا فارسی و یا ترکیه برجسته لغت بولنورسه صرف ترکجه اوله رق كلمه لر استعمال او لنملیدر و یا معنالرینی بوله مدقلر يمزك موقع استعماللرينى شرحله برابر عيناً نقل ايتممز لازمدركه ادبياتمز مکمل 
بر صورت کسب اينسون